Blomvlei Tuinwoonstel | LekkeSlaap
Vanaf R825 R701 per nag (plek vir 4)
Blomvlei Tuinwoonstel is 'n bekoorlike selfsorgwoonstel op die eienaar se perseel en is in 'n rustige area in die noordelike voorstede van Kaapstad geleë. Dit is perfek vir 'n klein gesin wat op soek is na gemaklike akkommodasie en is die ideale basis vanwaar jy die Kaapse Skiereiland kan verken. Dit bied gerieflike slaapplek vir 2 volwassenes en 2 kinders of 3 volwassenes. Let asb. p dat daar nie genoeg ruimte vir 4 volwassenes is nie.
Die kothuis is volledig gemeubileer en het 1 slaapkamer wat toegerus is met 'n koningingrootte-bed en 'n slaapbank in die sitarea, met 1 badkamer met 'n stort, 'n wasbak en 'n toilet. Die kombuis, sitkamer en eetkamer is oopplan en die kombuis is toegerus met geriewe soos 'n yskas en vrieskas, mikrogolfoond, tweeplaatstoof en ander kombuisgereedskap. 'n Wasmasjien en tuimeldroër is ook beskikbaar. Die kothuis het lugversorging en verwarmers.
Die sitkamer het 'n netjiese sitarea met 'n groot platskerm-TV met sekere DStv-kanale en gratis WiFi oral in die kothuis. Blomvlei het ook privaat braaigeriewe waarvan gaste gebruik kan maak.
Veilige parkeerplek is beskikbaar vir meer as 1 voertuig agter 'n afstandbeheerde hek met uitstekende sekuriteit in die area. Blomvlei Tuinwoonstel is naby die N1-hoofweg, winkelsentrums, Panorama, Louis Leipoldt Mediclinic en restaurante en is 20 minute se ry van die meeste besienswaardighede in Kaapstad af.